Ir-regolament Tal-kunsill (KEE) Nru 1604/91
ta’ l-10 ta’ Ġunju 1991
li jemenda r-Regolament (KEE) Nru 1037/72 li jistabbilixxi regoli ġenerali għall-għotja u finanzjar ta’ għajnuna għall-produtturi tal-hops
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni tas-suq tal-hops [1], kif emendat l-aħħar mir-Regolament (KEE) Nru 3577/90 [2], u b’mod partikolari Artikolu 13(3) tiegħu;
Wara li kkunsidra l-proposta mill-Kummissjoni;
Billi, bl-inserzjoni ta’ Artikolu 12a fir-Regolament (KEE) Nru 1696/71 bir-Regolament (EEC) Nru 2780/90 [3], saret referenza ġdida għall-għoti ta’ għajnuna lill-produtturi tal-hops; billi huwa għaldaqshekk neċessarju li jiġu emendati Artikoli 1 u 5 tar-Regolament (KEE) Nru 1037/72 [4] sabiex jittieħed kont tad-dispożizzjonijiet il-ġodda li jirrelataw għall-għoti ta’ għajnuna lill-produtturi tal-hops,
ADOTTA DAN IR-REGOLAMENT:
Artikolu 1
F’Artikoli 1 u 5 tar-Regolament (EEC) Nru 1037/72, "Artikolu 12" ser jinbidel b’"Artikoli 12 u 12a".
Artikolu 2
Dan ir-Regolament ser jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Ġunju 1991.